Diari Oficial de la Generalitat Valenciana


Sumari del DOGV 2866, del 11-11-1996 (1996/839830)

RESOLUCIÓ de 25 de juliol de 1996, de la Direcció General de Centres Docents per la qual es disposa la inscripció de baixa en el Registre de Centres Docents de la Comunitat Valenciana, de determinat centre docent privat que ha deixat d'ostentar la condició de centre autoritzat per disposar-ho així la disposició transitòria primera de la LOGSE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2866

Data del DOGV
:   11-11-1996

Secció del DOGV
:   ALTRES DISPOSICIONS

Número del document
:   1996/839830


Data del document
:   25-07-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 25 de juliol de 1996, de la Direcció General de Centres Docents per la qual es disposa la inscripció de baixa en el Registre de Centres Docents de la Comunitat Valenciana, de determinat centre docent privat que ha deixat d'ostentar la condició de centre autoritzat per disposar-ho així la disposició transitòria primera de la LOGSE.   
Vist l'expedient obert d'ofici per a disposar la baixa en el Registre de Centres Docents de la Comunitat Valenciana del centre que s'allista en l'Annex.  
Vist que el centre està inclòs en el supòsit del punt 3 de la Disposició Transitòria Primera de la Llei Orgànica 1/1990, de 3 d'octubre, d'Ordenació General del Sistema Educatiu.  
Atès que l'esmentada disposició transitòria primera de la LOGSE va establir un termini de cinc anys perquè aquests tipus de centres feren les adaptacions pertinents, per tal de complir amb els requisits mínims exigibles per la legislació en vigor, i adquirir d'eixa manera l'autorització definitiva per a continuar les seues activitats docents, dintre del marc de la nova ordenació del sistema educatiu.  
Atès que aquest termini de 5 anys ve concretat en el Reial Decret 1004/1991, de 14 de juny, (BOE de 26 de juny de 1991), en la seua disposició transitòria cinquena fins el començament del curs 1995/96.  
Vists els preceptes abans esmentats, la Llei Orgànica 8/1985, de 3 de juliol, Reguladora del Dret a l'Educació, el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV de 24 de juliol de 1990), i la resta de normativa de general aplicació, resolc:  
Primer  
Autoritzar, amb caràcter excepcional, per raons d'urgents necessitats d'escolarització, el funcionament durant el curs 1995/96, en el nivell d'Educació Primària/EGB, del centre que s'allista en l'annex.  
Segon  
Inscriure la baixa en el Registre de Centres Docents de la Comunitat Valenciana del centre i en el nivell a què es refereix l'apartat anterior, amb efectes des de la finalització del curs 1995/96.  
Contra aquesta resolució podrà interposar-se recurs ordinari davant el conseller d'Educació i Ciència, en el termini d'un mes comptador des de la notificació d'aquesta Resolució, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú (BOE de 27 de novembre de 1992).  
València, 25 de juliol de 1996.- La directora general de Centres Docents: Concepción Gómez-OcaÑa.  
Annex   
Codi: 75039509  
Centre: San Raimundo de PeÑafort  
Domicili: Carretera d'Alacant a Villafranqueza, s/n  
Localitat: 03793-Alacant  
Titular: Eduardo Segado Maestre  
Nivell en què s'inscriu de baixa: EGB/Primària